ລາຍງານພິເສດ: ທາງການ ອັຟການິສຖານ ຄາດວ່າ ຈະມີ ການເຈລະຈາ ສັນຕິພາບ ໃນໄວໆນີ້
ທ່ານ Omar Zakhilwal ເອກອັກຄະລັດຖະທູດ ຂອງອັຟການິສຖານ ໄດ້ຍົກໃຫ້ເຫັນວ່າ ເປັນຍ້ອນການຮ່ວມມື ຂອງ Islamabad ໃນທາງ “ບວກ” ຈຶ່ງຈະເກີດສັນຕິພາບຄືນອີກ.
ທີ່ປຶກສາຜູ້ໃກ້ຊິດ ຂອງທ່ານ Ashraf Ghani ປະທານາທິບໍດີ ອັຟການິສຖານ ກ່າວວ່າ ທ່ານ  ວ່າຈະ ມີການເຈລະຈາສັນຕິພາບໂດຍກົງ ກັບກຸ່ມພວກກະບົດຕາລີບານ ຊຶ່ງຈະເກີດຂຶ້ນ ກ່ອນທ້າຍເດືອນນີ້ ໂດຍປາດສະຈາກເງື່ອນໄຂ ໃດໆ ຈາກທັງສອງຝ່າຍ ຄວາມພະຍາຍາມນີ້ ແມ່ນໄດ້ເລີ້ມດຳ ເນີນການໄປແລ້ວ ເພື່ອພິຈາລະນາເບິ່ງວ່າ ຈະຈັດການປະຊຸມກັນ ໃນເວລາໃດ ຊຶ່ງໄດ້ຄາດການມາ ເປັນເວລາດົນນານແລ້ວ ຢູ່ໃນການໃຫ້ສຳພາດ ກັບວີໂອເອແຕ່ຜູ້ດຽວ ທ່ານ Omar Zakhilwal ເອກອັກຄະລັດຖະທູດ ຂອງອັຟການິສຖານ ປະຈຳ ປາກິສຖານ ຜູ້ທີ່ຫາກໍຖືກແຕ່ງຕັ້ງໃໝ່ໆ ໄດ້ຍົກໃຫ້ເຫັນວ່າ ເປັນຍ້ອນການຮ່ວມມື ຂອງ Islamabad ໃນທາງ  ສຳລັບການສ້າງຄວາມຫວັງ ໃຫ້ເກີດສັນຕິພາບ ໃນອັຟການິສຖານ ຄືນອີກ ບໍ່ເໝືອນກັນກັບ ເອກອັກຄະລັດຖະທູດຄົນກ່ອນ ທ່ານ Zakhilwal ໄດ້ເດີນທາງໄປເຖິງ ນະຄອນຫຼວງ Islamabad ພ້ອມດ້ວຍ ຄວາມຮັບຜິດຊອບເພີ່ມເຕີມ ໂດຍມີ ແລະໄດ້ຮັບການສະໜັບສະໜູນ ຈາກບັນດາ ນັກການເມືອງ ຂອງອັຟການິສຖານ ເພື່ອໃຫ້ໄດ້ມາຊຶ່ງຄວາມສອດຄ່ອງ ແລະ ການສະໜັບສະໜູນ ຂອງ Islamabad ໃນການຍຸຸດຕິ ການກໍ່ກະບົດ ຂອງກຸ່ມ ຕາລີບານ ມາເປັນເວລາ 15 ປີ ໃນອັຟການິສຖານ